એકલશૃંગી ઋષિના વંશી અને ઈશ્વરના અંશી આ પ્રગટ પિપાસુના આત્મામાં હરિ મિલનની તલપ જાગેલી. તેથી જ ઘરબાર છોડી વૈરાગીનો વેષ લઈને અલખની ઝાંખી કરવા તીર્થ યાત્રા કરતા કરતા દ્વારકા જતા હતા. ત્યાં હજારો કિલોમીટરની યાત્રાનો થાક ઉતરી જાય એવા સમાચાર મળ્યા.‘‘ફરેણીમાં વિરાજતા રામાનંદ સ્વામી સાક્ષાત્‌ ઈશ્વર છે.’’ કાનમાં અમૃત રેડાયું. પગમાં જોમ આવી ગયું, જટ દઈને ફરેણી પહોંચ્યા પણ કારમો આઘાત લાગ્યો.ઉતાવળા પગે આવવા છતાં તે ૧૪ દિવસ મોડા પડેલા..